கேள்வி: யுமா சம்மங் பற்றி நீங்கள் என்ன அறிந்துள்ளீர்கள்?
பதில்: யுமா சம்மங் (''Yuma Sammang'') நேபாளம் லிம்பு மக்கள் சமூகத்தின் தெய்வம். நிங்வாபுமா என்றும் அழைக்கப்படும் யுமா சம்மங் (அதாவது: "தாய் பூமி" அல்லது "பாட்டி") தெய்வம், யக்துங்ஸ் (லிம்பஸ்) மக்களிடையே பரவலாக மதிக்கப்பட்டுத் தொடர்ந்து வழிபடப்படுகிறது. யக்துங்ஸ் பொதுவாக யுமாவை ஒரு தாய்வழி உருவமாகக் கருதுகிறார்கள். யெட் ஹாங் மற்றும் திபோங் யக்துங் (பத்து யக்துங்) யுகங்களில் யூமா சம்யோ அல்லது யுமா மதம் மிகவும் பிரபலமாக இருந்தது. யக்துங் சமூகம் பெரும்பாலும் வாய்மொழிப் பண்பாட்டைக் கொண்டது. இதன் வாய்வழி மரபின் அமைப்பு முண்தும் என்று அழைக்கப்படுகிறது. முந்தும் என்பது பிரபஞ்சத்தின் படைப்பு, மனிதர்கள், விலங்குகள் மற்றும் தாவரங்கள் மற்றும் பல கூறுகளைப் பற்றிய பல்வேறு தலைப்புகளைக் கையாளும் பல்வேறு வாய்மொழிக் கதைகளின் தொகுப்பாகும். யக்துங் கலாச்சாரத்தில் பெடாங்மா, யேபா, யேமா, ஷம்பா, சம்மா மற்றும் டுட்டு-தும்யஹாங்ஸ் போன்ற முந்தும் கலைஞர்கள் உள்ளனர். மேற்கத்திய கலாச்சாரக் காலனித்துவம், இந்து சமயம், பௌத்தம் கிறிஸ்தவம் செல்வாக்கு இருந்தபோதிலும், யக்துங் மக்கள் தங்கள் முந்துகள் மூலம் தங்கள் கலாச்சாரத்தைப் பாதுகாத்து வருகின்றனர். இருப்பினும், பிரதான அரசியல், அதிகாரத்துவம் மற்றும் கல்வி நிறுவனங்களில் பங்கேற்கும் பல யக்துங் மக்கள் தங்கள் யக்துங் வழக்க நடைமுறைகள், முந்துகள், மொழி மற்றும் மதத்தைப் புறக்கணிக்கும் போக்கைக் காட்டியுள்ளனர். புதிய யக்துங் தலைமுறையினர் 2018 முதல் தங்கள் கலாச்சாரம், மொழி, அடையாளம், முந்தும் மற்றும் மதத்தை மீட்டெடுப்பதற்காகப் பிரச்சாரம் செய்து வருகின்றனர்.